سبیالامریان

سبیالامریان  جرمن نژاد خاتون (پیدائش  ،وفات  ) اپنے دور کی عظیم نقاش و عقلیت پسند خاتون۔ جنہیں حشرات و نباتات پر ماہرانہ تحقیق کی وجہ سے دنیائے سائنس میں خاص مقام حاصل ہے ۔

ابتدائی حالات 
مریان سنہ 1647 عیسوی میں فرینکفرٹ، جرمنی میں کندہ کاری سے وابستہ سوئس گھرانے میں پیدا ہوئیں۔ تین سال کی عمر میں ان کے والد چل بسے جس کے کچھ عرصے بعد ان کی ماں نے ایک مصورسے شادی کر لی ۔

انہوں نے 13 سال کی عمر میں پہلی بار حشرات اور نباتات کی تحقیقاتی انداز سے تصاویر بنانی شروع کی۔ 1665 میں میریان نے جوہن اینڈریس گراف سے شادی کی۔ شادی کے بعد پہلے بچے کی پیدائش کے بعد بھی مریان نے نباتاتی خاکہ نگاری جاری رکھی بلکہ ساتھ ساتھ ہی بڑے گھرانے کی لڑکیوں کو اس کی تعلیم بھی دینے لگیں۔ اس کے بدلے میں ملنے والی آمدنی سے ان کے حالات بدلے اور وہ اپنے پیروں پر کھڑی ہونے کے قابل ہوئیں ۔

کا رہائے نمایاں 
وہ نہ صرف پھولوں کی نقاشی کرتی تھیں بلکہ اسے پڑھاتی بھی تھیں ۔

کندہ کاری کے فن سے خاندانی طور پر وابستہ ہونے کی وجہ سے رفتہ رفتہ وہ اس میں دلچسپی لینے لگیں، شروع میں تتلیوں کے مسحور کن زندگی کے چکرکا گہرا مطالعہ کیا اوربعدازاں اسے ایک مضمون کی شکل میں متعارف کرایا۔

1699ء میں شہر ایمسٹرڈم کی انتظامیہ نے انہيں سرینام (Suriname)جنوبی امریکا میں تحقیقاتی سفر کے لیے تعاون کی پیشکش کی۔ جسے انہوں نے قبول کیا۔ اس سفر میں ان کی بیٹی بھی ان کے ساتھ تھیں ۔

سرینام کا یہ سفر انہوں نے 52 سال کی عمرمیں جہاں انہوں نے بہت سے نئے اقسام کے حشرات الارض دیکھے اورمتاثر ہوئیں۔ انہوں نے ان میں سے بیشتراقسام کوہالینڈ کی قومی تاریخی ذخیرے کے لیے درآمد بھی کیا۔ مریان نے دو سال تک سرینام میں سائنسی خدمات انجام دیں ۔
دوسال بعد ایمسٹرڈیم لوٹنے پرانہوں نےحشرات الارض پر اپنے زندگی بھرکے مطالعے پرمبنی کتاب مرتب کرنا شروع کی جو 1705میں شائع ہوئی۔ جس کا نام تھا Metamorphosis Insectorum Surinamensium

جنوبی امریکا کے دورے کے دوران انہوں نے ڈچ کالونیوں کا سفربھی کیا اور بہت سے مقامی جانوروں اورپودوں کی تصاویر بنائیں۔ انہوں نے مقامی لوگوں اورکالے غلاموں کے ساتھ ڈچ زمین داروں کے ناروا سلوک پرسخت تنقید بھی کی۔

اعزازات 
 بیسویں صدی کے اواخر میں ان کے کام کو خراج تحسین پیش کرنے کے لیے جرمنی کے 500 جرمن مارک نوٹ کے ڈیزائن میں ان کی تصویر کو شامل کیا گیا۔ (گو کہ اب جرمنی کی کرنسی یورو ہے )
 ان کی تصویر کو اعشاریہ 4 جرمن مارک (DM)کی قیمت کے ڈاک ٹکٹ پر بھی چھاپا گیا جو کہ17 ستمبر 1987 کو جاری ہوا۔
 جرمنی میں کئی تعلیمی ادارے ان کے نام سے موسوم ہيں۔
 2005 میں ایک عظیم تحقیقاتی ادارہ ماریہ ایس مریان کے نام سے وارن موند جرمنی میں قائم کیا گیا ۔
 2 اپریل 2013 کو مشہور سرچ انجن” گوگل” نے سبیالامریان کی 366 ویں سالگرہ کے موقعے پر اپنے صفحہ اول پرڈوڈل کے ذریعے انہیں خدمات کے صلے میں خراج تحسین پیش کیا ۔

آخری ایام 

اپنی کتاب کی اشاعت کے 10 سال بعد وہ فالج کا شکارہوکرجزوی معذورہوگئیں تاہم 1717ء میں ان کاانتقال ہو گیا۔ ان کی موت کے دوسال بعد ان کی بیٹی نے ان کے کام کے نمونوں کوشائع کیا۔

بیرونی روابط 
کتاب Metamorphosis insectorum Surinamensium سے تصاویر

حوالہ جات 

1647ء کی پیدائشیں
1717ء کی وفیات
اٹھارویں صدی کے جرمن مصنفین
جرمن خواتین سائنسدان
جرمن سائنسدان
جرمن ماہرین حشریات
زر اشتراک درکار مواد کے روابط پر مشتمل صفحات
سترہویں صدی کے جرمن مصنفین
سرینام کی قدرتی تاریخ
ڈچ ماہرین حشریات
اٹھارویں صدی کی خواتین سائنس دان
اٹھارویں صدی کی جرمن مصنفات
اٹھارویں صدی کی جرمن خواتین فنکار
سترہویں صدی کی خواتین سائنس دان
سترہویں صدی کی جرمن مصنفات
سترہویں صدی کی خواتین فنکار
Short description is different from Wikidata